cyanic-selkie/wikianc huggingface dataset:
Must neljapäev
24. oktoobril 1929 toimus New Yorgi fondibörsil aktsiahindade järsk langus. Ajaloos tuntakse seda päeva musta neljapäevana. Sellega algas ülemaailmne majanduskriis, mis kiirendas demokraatia hukku ja diktatuuride teket kogu maailmas. Majanduskriis kestis umbes 1933. aastani.
Jamoytius kerwoodi
Et kivistis on säilinud lamenenud kujul, on tema omadusi olnud raske kindlaks teha.
Tal olid piki keha pikad paarilised uimed, nii et ta pidi olema hea ujuja. Ta meenutab silmulisi, eriti oma ümara suu ja pikliku keha poolest. Ent tal puudusid suus hambad ja hambataolised moodustised, nii et ta ei olnud karnivoor nagu silmulised.
Varesrahu
Saare rannajoone pikkus on 210 meetrit.
Sotsiaalhoolekande seadus
Sotsiaalhoolekande seadus (lühend SHS) sätestab Eesti sotsiaalhoolekande organisatsioonilised, majanduslikud ja õiguslikud alused ning reguleerib sotsiaalhoolekandes tekkivaid suhteid.
Järv
Järve karakteristikud
Järvede veetase sõltub sisse- ja väljavoolava vee hulga erinevusest, võrreldes kogu veemahuga. Tähtsamad sissevooluallikad on sademed vee pinnale, jõgede ja kanalite üleujutused järve valgalal, põhjavesi ja kunstlikud allikad väljaspool valgala. Tähtsamad väljavooluallikad on auramine järve pinnalt, pinna- ja põhjaveekaod ning igasugune järvevee väljavõtmine (kasutamine) inimese poolt. Kuna kliimatingimused ja inimese veevajadused muutuvad, siis põhjustab see järvetaseme perioodilisi muutusi.
Jefferson Davis
26. veebruaril 1845 abiellus Jefferson Davis Varina Anne Howelliga. Sama aasta novembris valiti Davis Demokraatliku Partei esindajana Ameerika Ühendriikide Kongressi Esindajatekotta, kus ta teenis 1846. aasta juunini. Sel ajal puhkenud Ameerika-Mehhiko sõja tõttu loobus ta oma kohast Kongressis ja suundus Mississippi vabatahtlike üksuse juhina rindele. Ta paistis silma lahingutes Monterrey ja Buena Vista all.
Aprillis 1865, kui kindral Granti väed lähenesid Richmondile Virginias, põgenes ta Danville'i. 10. mail vahistati Davis perekonnaga Georgia osariigis Irwinville'is ja viidi Virginiasse Fort Monroesse. Seal hoiti Davist kolm päeva ahelates. Ta vabastati kahe aasta pärast 100 000-dollarise kautsjoni vastu, mille maksid nii lõuna- kui ka põhjaosariikide prominentsed kodanikud. Davis keeldus pärast kodusõja lõppu esitamast armuandmispalvet, kuna ta ei olnud enda südametunnistuse järgi sooritanud mingit kuritegu. Seetõttu taastas president Jimmy Carter tema Ameerika Ühendriikide kodanikuõigused postuumselt alles 1978. aastal.
Heiki Merirand
2017. ja 2018. aastal valiti ta Eesti Konservatiivse Rahvaerakonna Pärnumaa ringkonna juhatusse.
Oom
Takistuse pöördsuuruse ‒ juhtivuse ‒ mõõtühik on siimens.
Norrström
See lähtub Mälarenist, suubub Strömmenisse, eraldab Helgeandsholmenit ja Norrmalmi linnaosa. Mere kõrge veeseisu korral voolab vesi tagurpidi.
Portsmouth
Seal asuvad laevaehitusmuuseum ja Normandia dessandi muuseum.
Linna jalgpalliklubi Portsmouth FC mängib FA Premier League'is.
Isla del Sol
thumb|300px|Vaade saarele Isla del Sol ehk Titicaca saar on saar Titicaca järves. Pindala 14,3 ruutkilomeetrit. Saar on künklik, kõrgus kuni 4081 meetrit üle merepinna, 269 meetrit üle järvepinna. Kuulub Boliiviale.
Sündinud 20. juunil
''Siin loetletakse 20. juunil sündinud tuntud inimesi.
Farad
Üks farad on sellise elektrit juhtiva keha mahtuvus, mille potentsiaal muutub ühe voldi võrra, kui tema elektrilaeng muutub ühe kuloni võrra. Kondensaatori mahtuvus on üks farad, kui sellele antud elektrilaeng üks kulon tekitab kondensaatori elektroodide vahel pinge üks volt: kus C ‒ kulon, V ‒ volt, A ‒ amper, s ‒ sekund, kg ‒ kilogramm ja m ‒ meeter.
Kruvipump
Pumbalt saadav rõhk ja pöördetootlikkus
Pumbalt saadav rõhk võib ulatuda kuni 200 bar (1 bar on ligikaudu võrdne normaalrõhuga ) ja pöördetootlikkus kuni 600 cm3/p, pumba kasutegur on suhteliselt väike 0,7...0,8.
Heli
Heli muusikas
Heliallika elastne keha on võimeline võnkuma üheaegselt nii tervikuna (põhisagedus) kui ka selle korrapäraste osadena (ülemhelidena).
August Orav
Ta osales Vabadussõjas ratsaväes. Rahuajal oli ta Kapermäe A 5 talu peremees ja Kaitseliidu Tartumaa maleva Alatskivi kompanii rühmapealik.
Pii
Ligikaudne väärtus
Mõned ligikaudsed \pi väärtused:
Nauwalde vald
Kuni 2008. aastani kuulus vald Riesa-Großenhaini kreisi.
Endised vallaosad
Nauwalde, Spansberg, Schweinfurth ja Nieska.
Leopard 2
Katsetused
Leopard 2AV katseeksemplar valmis 1975. aastaks. Peamiseks erinevuseks Leopard 2K-ga võrreldes oli torni mitmekihiline soomuskate. Kütusepaagid ja lahingumoon paigaldati spetsiaalsetesse plahvatuskindlatesse korpustesse. Endiselt vaieldi pearelva üle: kas 120 mm siledaraudne Rh-120 või 105 mm vintraudne L-7. Vaidluste põhjuseks oli, et katsemasinad torniga T-20 ja suurtükiga Rh-120 varustati saksa tulejuhtimissüsteemiga firmalt AEG Telefunken aga katsemasinad torniga T-19 ja suurtükiga L-7 kasutasid USA firma Huges tulejuhtimissüsteemi. Tulevik näitas läänesakslaste võitu.
Relvastus
Suurtüki stabiliseerimissüsteemiks võeti aluseks USA firma Cadillac poolt tankile MTB-70 paigaldatud süsteem, mida eelnevalt moderniseeris AEG Telefunken ja tulemuseks tunnistati, et tol momendil oli see maailma parim. Torn varustati ka 7,62 mm kuulipildujaga MG3.
Muud
Analoogballistikaarvutaja võtab arvesse: kaugust sihini, sihi nurkkiirust nii vertikaalis kui asimuudis, tuule kiirust ja suunda, õhu temperatuuri, õhurõhku. Andmed raua kanali kulumisest ning laengute temperatuurist tuleb sisestada käsitsi.
Tankis hoitakse väliskeskkonnast kõrgemat rõhku, et kaitsta meeskonda massihävitusrelvade mõju eest. Samuti on olemas automaatne tulekustutussüsteem. Torni kummalgi küljel asub 8 granaadiheitjat. Neid käsitleb komandör kas üksikult, gruppidena või korraga. Moonaks on suits- või kildgranaadid.
Tootmine
Saksamaa Liitvabariigi ja USA jõupingutus ühise peamise lahingutanki loomisega läks luhta ja nii ei jäänudki Saksamaa LV kaitseministeeriumil muud üle, kui anda tellimus 1800 tanki tootmiseks vaid Bundeswehri jaoks. 1979. aastal väljusid esimesed 30 tanki Krauss-Maffei tehasest Münchenis. 1980. aastal hakkas tanke tootma ka Kruppi tehas Kielis. Esimene tank Leopard 2 anti Bundeswehrile üle 25. oktoobril 1979. 1981. aasta lõpuks saavutati kahe tehase peale kokku tempo 25 tanki kuus. Võrdluseks vene Uralvagonzavod Nižni Tagilis väljastas tol ajal 50 tanki kuus. 1987. aastal oli Bundeswehri vajadus rahuldatud: 990 masinat valmis Münchenis ja 810 Kielis. Aastatel 1988–1990 valmisid täiendavad 250 masinat Bundeswehri jaoks.
Tanki Leopard 2 valmistamisest võttis osa rohkem kui 1500 firmat. Peatöövõtja oli Krauss-Maffei, kes vastutas dokumentatsiooni, tellimuste täitmise, trenažööride, varuosade, hoolduse ja remondi eest. Mootorid valmistati MTU tehases Friedrichshafenis ja jõuülekande Renki tehases Ausburgis.
Leopard 2A3 ja Leopard 2A4
See modifikatsioon sündis tänu brittidele 1980. aastate keskel. Nimelt korraldasid britid relvastuskonkurssi, millest soovis ka Krauss-Maffei osa võtta, kuid Leopard 2A4 ei vastanud brittide soovidele. Brittide põhiline nõue tankile oli tugev soomuskaitse, mis võeti uue modifikatsiooni loomisel prioriteediks.
Ellips
Ellipsi ekstsentrilisus
Ellipsil, mille pikema pooltelje pikkus on a ja lühema pooltelje pikkus on b, on ekstsentrilisus
Kui b = e, siis ja ellipsit nimetatakse võrdkülgseks ellipsiks ehk ilusaima kujuga ellipsiks.
Peaasend ja analüütiline definitsioon
Ellips, mille keskpunkt on koordinaatide alguspunkt ja mille peatelg langeb kokku x-teljega, nimetatakse ellipsit 1. peaasendis. Niisuguse ellipsi punktide koordinaatide kohta kehtib võrrand
Mars Reconnaissance Orbiter
MRO startis Marsile 12. augustil 2005 ja jõudis Marsi orbiidile 10. märtsil 2006. Lõplikule orbiidele jõudis see novembris 2006 ja seejärel alustas sond planeedi uurimist.
Start ja orbiidile sisenemine
Orbiidile sisenemine oli edukas ja sondi jäi orbiidile, mille orbitaalperiood oli 35,5 tundi. Selle orbiidi perigee oli 426 km ja apogee 44 500 km.
Johannes III (Saare-Lääne piiskop)
Päritolu
Vasallisuguvõsast pärit Orgas sündis kõige varem 1420. aasta paiku Riia peapiiskopkonna alal, tema nõnda varases sünniajas on aga kaheldud ja arvatud, et ta võis sündida ka 10–15 aastat hiljem. Tema isa oli Jürgen Orgas ja tal oli vend Georg ning õde Katharina, viimane oli abielus Tile von Herzenradega.
Mars Reconnaissance Orbiter
Päikesepaneelid ja elekter
Sondi aeropiduramise ajal mõjutas Marsi atmosfäär kõige rohkem päikesepaneele, mis toimisid väikeste langevarjudena ja aeglustasid sondi kiirust. Insenerid pidid selleks, et Marsi atmosfäär päikesepaneele ei lõhuks, ehitama need nii, et need taluksid temperatuure kuni 200 °C.
Tyson Gay
2006. aastal Gay saavutas USA meistrivõistlustel 100 m jooksus teise koha. 11. juunil Lausanne'is Athletissima võistlustel jooksis ta kõigi aegade viienda tulemuse 200 m jooksus 19,70, kuid jäi siiski Xavier Carteri järel teiseks. Ta saavutas häid kohti ka hooaja järgmistel GP-võistlustel. Näiteks Stockholmis toimunud DN Galal tuli ta 100 m jooksus teiseks (9,97) ja Londonis toimunud GP-võistlustel võitis 200 m jooksu ajaga 19,84. Septembris kordas ta eelmise aasta saavutust ja võitis Stuttgardis toimunud 2006. aasta IAAF-i finaalvõistlustel 200 m jooksus isikliku rekordiga 19,68, mis oli kõigi aegade kolmas tulemus. Hiljem samal kuul Gay võitis ka oma riigi koondise koosseisus 100 m jooksus ja oli 4x100 m teatejooksu võidus osaline maailmakarikavõistlustel Ateenas.
Preisi kuningriik
Austria pärilussõda
Pragmaatilise sanktsiooni alusel sai Saksa-Rooma keisri Karl VI surma järel Austria ertshertsoginnaks ja Habsburgide impeeriumi valitsejaks Maria Theresia. Esialgu kiitis enamik riike Karl VI otsuse heaks, kuid tema surma järel polnud enamik Saksa riike sellega enam nõus. 1742. aastal sai Saksa-Rooma keisriks hoopis Wittelsbachi dünastiast pärinev Baieri valitseja Karl VII nime all. Ta oli vahepeal vallutanud ka Böömimaa ning Praha ja lasknud end Böömi kuningaks kroonida. pisi|Riigid Euroopas 1730. aastal
2001 Mars Odyssey
Nimi
Mars Odyssey oli algselt osa Mars Surveyor 2001 programmist ja seda nimetati Mars Surveyor 2001 Orbiteriks. Orbiter pidi Marsile viima Mars Surveyor 2001 Landeri, kuid maandurimissioon tühistati kui NASA kaotas 1999. aastal Mars Climate Orbiteri ja Mars Polar Landeri. Sondi uueks nimeks sai 2001 Mars Odyssey, et austada Arthur C. Clarke'i teostes, eriti "2001: Kosmoseodüsseias" kujutatud kosmoseuurimist.
Preisi kuningriik
Revolutsioonide ajastu
Preisimaa oli absoluutne monarhia kuni 1848. aasta revolutsioonini, misjärel temast sai konstitutsiooniline monarhia. Ühtlasi moodustati kahekojaline parlament, mille alumise koja valisid kõik riigi elanikud ja ülemise koja määras kuningas ainuisikuliselt. Valimised olid kaudsed, sest kõigepealt valiti valijamehed, kes siis valisid saadikud, ja samuti polnud valimised salajased, vaid avalikud ja hääletamisel tuli valjusti öelda, kelle poolt hääletatakse. 18. maist 1848 kuni 31. maini 1849 toimunud Frankfurdi rahvuskogu eesmärk oli Saksamaa ühendamine ja põhiseaduse väljatöötamine. Pärast põhjalikke arutelusid kinnitati 28. märtsil 1849 põhiseadus (Verfassung des Deutschen Reiches), mis rajanes parlamentaarse demokraatia põhimõtetel ning millega Saksa Liit pidi muudetama keisri valitsuse all olevaks pärilikuks konstitutsiooniliseks monarhiaks. Keisrivõim taheti anda Preisi kuningadünastiale, ent Preisimaa kuningas Friedrich Wilhelm IV keeldus 1849. aasta aprillis keisritiitlist. Enamik Saksa Liidu riike lükkas põhiseaduse tagasi.
Uļi Kīnkamäg
Uldrik Kahperg oli harilik vähese kirjaoskusega taluperemees, kelle ainsaks lugemisraamatuks oli piibel, mille ta oli läbi lugenud mitu korda .Ta ei tunnustanud Läti riigi võimu liivlaste üle, pidades end "jumala kuningriigi kodanikuks". Ta ei maksnud makse ja keeldus oma poega Läti sõjaväkke ajateenistusse saatmast.
Johannes II (Saare-Lääne piiskop)
Tegevus orduprokuraatorina
25. aprillil 1441 ordu asehaldurile saadetud kirjas kahetses Creul kõrgmeistri Paul von Rusdorfi surma üle ja soovitas ordul jääda ustavaks paavst Eugenius IV-le, ta soovitas samuti Culmi piiskopil jääda ustavaks paavstile. Creul oli 2. septembril 1444 Gdańskis, kus ta teatas kõrgmeistrile, et sai Solerno vürstilt teate, mida tuleb omavahel arutada. Hiljem ei viibinud ta Roomas, mistõttu Leonid Arbusow vanem annab tema ametiaja lõpuks 1444, kuid 23. juunil 1446 teatas kõrgmeister, et määrab orduprokuraatoriks Creuli asemel Andreas Ruperti.
Ametisse määramine ja kodusõda
Creul teatas 19. mail 1439 Saksa ordu kõrgmeistrile Paul von Rusdorfile oma ametissemääramisest ja palus abi oma ametikoha omandamiseks. Ta tegi Warmia (Ermland) praostile korralduse toimetada 2000 kuldnat Rooma oma piiskopiksmääramise eest. 15. juunil 1439 palus Creul kõrgmeistrilt tungivalt raha. 8. jaanuaril 1440 palus ta kõrgmeistrit takistada liivimaalaste upsakust kuna Riia peapiiskop oli kinnitanud piiskopiks Ludolf Grove.
Kiilankur
pisi|Kiilankur betooni jaoks Kiilankur (inglise keeles wedge anchor) on kinnitusvahend detailide kiireks ja tugevaks kinnitamiseks betooniga või muu kivimipõhise materjaliga.
Labapump
thumb|Tasakaalustamata labapump thumb|Labapump thumb|Tasakaalustatud labapump BMW 7.28i kliimaseadmes Labapump on pump, milles pöörlevad labad pumpavad vedelikku.
Labapumbad võivad olla reguleeritavad või mittereguleeritavad.
Kergejõustik 2004. aasta suveolümpiamängudel
Eestlaste osalemine
Kergejõustikus osales Ateenas 15 Eesti sportlast.
5000 m jooks
Finaal: 28. august Osavõtjaid: 36 Riike: 22 Maailmarekord: 12.37,35 Kenenisa Bekele Etioopia, (31. mai 2004, Hengelo) Olümpiarekord: 13.05,59 Saïd Aouita Maroko, (11. august 1984, Los Angeles) Olümpiavõitja 2000: 13.35,49 Million Wolde Etioopia Ametlikud tulemused: Eeljooksud-Finaal <br style="clear:both;" />
400 m tõkkejooks
Finaal: 26. august Osavõtjaid: 35 Riike: 24 Maailmarekord: 46,78 Kevin Young USA, (6. august 1992, Barcelona) Olümpiarekord: 46,78 Kevin Young USA, (6. august 1992, Barcelona) Olümpiavõitja 2000: 47,50 Angelo Taylor USA, (27. september 2000, Sydney) Ametlikud tulemused: Eeljooksud-Poolfinaal-Finaal <br style="clear:both;" />
Kaugushüpe
Finaal: 27. august Osavõtjaid: 40 Riike: 30 Maailmarekord: 8.95 Mike Powell USA, (30. august 1991, Tokyo) Olümpiarekord: 8.90 Bob Beamon USA, (18. oktoober 1968, Mexico) Olümpiavõitja 2000: 8.55 Ivan Pedroso Kuuba (28. september 2000, Sydney)	 Kuuba Ametlikud tulemused: Kvalifikatsioon-Finaal <br style="clear:both;" />
1500 m jooks
Finaal: 28. august Osavõtjaid: 45 Riike: 27 Maailmarekord: 3.50,46 Yunxia Qu, Hiina (11. september 1993 Peking) Olümpiarekord: 3.53,96 Paula Ivan, Rumeenia (26. september 1988 Seoul) Olümpiavõitja 2000: 4.05,10 Nouria Mérah-Benida Alžeeria (30. september 2000, Sydney) Ametlikud tulemused: Eeljooksud-Poolfinaal-Finaal <br style="clear:both;" />
Maraton
Finaal: 22. august Osavõtjaid: 82 Riike: 47 Maailmarekord: 2:15.25 Paula Radcliffe, Suurbritannia (13. aprill 2003 London) Olümpiarekord: 2:23.14 Naoko Takahashi, Jaapan (24. september 2000 Sydney) Olümpiavõitja 2000: 2:23.14 Naoko Takahashi, Jaapan Ametlikud tulemused: Finaal <br style="clear:both;" />
20 km käimine
Finaal: 23. august Osavõtjaid: 57 Riike: 35 Maailmarekord: 1:26.22 Wang Yan Hiina, (19. november 2001, Guangzhou) Olümpiarekord: 1:29.05 Wang Liping Hiina, (28. september 2000, Sydney) Olümpiavõitja 2000: 1:29.05 Wang Liping Hiina Ametlikud tulemused: Finaal <br style="clear:both;" />
Teivashüpe
Finaal: 24. august Maailmarekord: 4.90 Jelena Issinbajeva, Venemaa (30. juuli 2004 London) Olümpiarekord: 4.60 Stacy Dragila, USA (25. september 2000 Sydney) Võistlejaid: 35
Kuulitõuge
Finaal: 18. august Maailmarekord: 22.63 Natalja Lissovskaja (NSVL) (7. juuni 1987 Moskva) Olümpiarekord: 22.41 Ilona Slupianek (Saksa DV) (24. juuli 1980 Moskva) Võistlejaid: 38
Parvlaev
Iseloomustus
Kui parvlaev sõidab lühikesel liinil, on sellel tavaliselt kaks rampi – nii vööris kui ka ahtris –, et lossimine-lastimine oleks kiirem.
Veebirakendus
Veebirakenduse arendamise meetodid
Kiirmeetodis seatakse väikseid eesmärke, ei toimu pikka planeerimist ja kliendiga suheldakse pidevalt.
Scrum-meetod sarnaneb kiirmeetodiga, aga põhifookuses on tiim, kes valib, millised on eesmärgid ja kuidas neid täita.
Parvlaev
Iseloomustus
Läänemerel alustasid parvlaevad esmalt Soome ja Rootsi vahelistel liinidel, mis muutis reisijaile oma auto kaasavõtmise mugavaks. Parvlaevad on levinud ka saarte ja mandri vahelistel liinidel, mõnes riigis tegeleb sellega riik kui maantee pikendusega. Saarte parvlaevaliinide sellise käsitluse korral võib neis riikides parvlaevasõit olla ka tasuta või on tasuta reisijaile ning sõidukite ja kaubaveo eest tuleb tasuda. Näiteks Hollandis vastutab parvlaevaliikluse korraldamise eest maanteeamet.
Veebirakendus
Veebirakenduse arendamise meetodid
Ekstreemses meetodis kasutatakse eelpool mainitud kiir-, Scrum- ja salemeetodite kombinatsioone.
Parvlaev
Iseloomustus
Parvlaevakruiiside kui turismitoote levikut soodustasid tax-free reeglite järgimiseks korraldatud minikruiisid: kui näiteks laevaga Helsingist Tallinna sõiduks kulus 3½ tundi, siis tax-free ostude tegemiseks laeval oli vaja Soomest vähemalt 20 tunniks lahkuda. Selline turismitoode muutus populaarseks ja 20–40 tunni pikkusi minikruiise müüakse edukalt ka neil Läänemere laevaliinidel, millel tax-free eelist enam pole. Sisult pole see kruiis ehk ristlus, vaid edasi-tagasi-reis samal liinilaeval. Kui kruiise korraldatakse parvlaeval, ei muuda see laeva kruiisi- ehk ristluslaevaks.
Kõige rohkem autosid võib peale võtta "Ulysses", mis sõidab Iirimaa pealinna Dublini ja Walesis oleva Holyheadi vahel. See laev mahutab 1342 sõiduautot, 240 veoautot ja 2000 reisijat. Laeval on 12 tekki, sealhulgas 6 autotekki.
Türgi Kurdistan
pisi|Türgi Kurdistan Türgi Kurdistan (türgi keeles Kurdistana Tirkiyê, kurdi keeles Bakurê Kurdistanê) on tingliku nimetusega piirkond ida- ja kagu-Türgis, mis on asustatud kurdidega.
Türgi Kurdistani mitteametlik pealinn on Diyarbakır.
Reinhold von Buxhoeveden
Saare-Lääne vaenuse ajal (1532–1536) võitles Buxhoeveden Läänemaale tunginud Riia peapiiskopi koadjuutori Wilhelm von Hohenzollerniga, kes püüdis ise piiskopiau endale saada. Lõpuks õnnestus Buxhoevedenil vaenus võita, kuid see tõi kaasa tõsise rahalise puudujäägi ning tülid mõjukate vasallisuguvõsadega. Seetõttu jätkusid sisevastuolud piiskopkonnas ka 1540. aastatel.
Gregorius VI
Paavstiks saamine
Benedictus IX otsustas 1. mail 1045 paavstiametist loobuda ja müüs selle suure summa (1500 naela kulda või umbes 2000 libra) eest Grazianole, teistel andmetel loobus ta ametist reformimeelsete vaimulike ja Graziano veenmise järel.
Admiral Pitka
Eesti teenistuses
Hoolduseks vajaliku raha puudusel seisis laev 2008. aastast kasutamata. 2013. aastal arvati Admiral Pitka teenistusest välja ning 2014. aasta märtsis lammutas BLRT laeva. Mõningaid seadmeid kasutati hiljem õppevahenditena.
Karel Čapek
Ta kirjutas mitu raamatut ka president Masarykist (Kõned TGM-iga, Vaikus TGM-ga ja Lugemine TGM-ist).
Age of Empires: The Rise of Rome
90 MHz taktsagedusega protsessor, 16 MB muutmälu, 30 MB vaba kõvaketta ruumi (pluss 80 MB AoE jaoks), 1 MB videomälu.
Broad Peak
Tipputõusud
2007. aasta juulis ronis Austria mägironimismeeskond Broad Peaki ja leidsid 8000 meetri kõrguselt mägironija Markus Kronthaleri surnukeha.
2012. aasta suvel jõudsid mäele 5 liiget Sloveenia meeskonnast "Koroška 8000". Nad kõik jõudsid mäe tippu 31. juulil 2012.
Hilary Duff
Lapsepõlv
Näitlejakarjääri varase alguse tõttu ei saanud Hilary koolis käia. Sellepärast õppis ta kodus.
Markusepäev
Markusepäev on 25. aprillil ning see on püha Markuse mälestuspäev.
Ujumine 2004. aasta suveolümpiamängudel
100 m selili
Kuupäev: 16. august Osavõtjaid: 44 Maailmarekord: 53,60 Lenny Krayzelburg, USA Olümpiarekord: 53,72 (2000) Lenny Krayzelburg, USA Olümpiavõitja 2000: 53,72 Lenny Krayzelburg, USA <br style="clear:both;" />
4x100 m vabalt
Kuupäev: 15. august Osavõtjaid: 16 võistkonda Maailmarekord: 3.13,67 (2000) Austraalia Olümpiarekord: 3.13,67 (2000) Austraalia Olümpiavõitja 2000: 3.13,67 Austraalia Michael Klim, Chris Fydler, Ashley Callus, Ian Thorpe <br style="clear:both;" />
400 m kompleksi
Kuupäev: Osavõtjaid: Maailmarekord: 4.33,59 (2000) Jana Klotškova, Ukraina Olümpiarekord: 4.33,59 (2000) Jana Klotškova, Ukraina Olümpiavõitja 2000: 4.33,59 Jana Klotškova, Ukraina <br style="clear:both;" />
Tallinna Ülikooli Haapsalu kolledž
Haapsalu kolledži tegevusmudel
TLÜ Haapsalu kolledži missioon regionaalses arendustegevuses:
Johannes V (Saare-Lääne piiskop)
Isiklikku
Münchhauseni onu või nõbu oli Kuldīga komtuur Ernst von Münchhausen ning tema vend või nõbu Läänemaa stiftifoogt Christoph von Münchhausen. Veel üks tema sugulane, Heinrich von Münchhausen, oli Kuramaal orduvasall. Johannese õde Anna oli abielus Dietrich Behriga, nende poeg oli Ulrich Behr. Münchhauseni õepoeg oli ka Saare-Lääne toomhärra Philipp Westphal.
Jooksjarohi
Jooksjarohi (Ononis) on oalaadsete seltsi liblikõieliste sugukonda kuuluv mitmeaastaste rohttaimede ja põõsaste perekond.
Sotsiaalteadused
Põhilised suunad
Positivism ja sotsiaalteaduse mõiste kui selline tuli päevakorda Auguste Comte'i teosega "A general view of positivism" (1856, prantsuskeelne väljaanne 1844). Kaasaegne positivism arenes välja aga Karl Popperi töödest, kes pani rõhku falsifitseerimisele.
440. aastad
Sajandid: 4. sajand - 5. sajand - 6. sajand
Vormiõpetus
Vormiõpetus võib tähendada mitut asja.
Betti Alver
Elulugu
pisi|Betti Alveri hauasammas Raadi kalmistul Tartus Aastast 1934 oli ta Eesti Kirjanikkude Liidu liige. Ta kuulus luulerühmitusse Arbujad.
Must mänd
Kirjeldus
vasakul|pisi|Käbi ja okkad Must mänd on üldjuhul sihvakas puu, kõrgus on tavaliselt 20–30, harva kuni 45 m. Tüve läbimõõt on 1–1,8 m. Võra on laiuv juba noorel puul, vanemas eas vihmavarju meenutav. Tüve koor on noorel puul pruunikas, hiljem hallikasmust, pikisuunas lõhenenud korbaga.
Levila ja ökoloogia
Kasvukoha optimaalne kõrgus merepinnast on 800–1500 m. Samas erinevad kasvupiirkondade kõrgused üsna suures ulatuses: 350–1000 m Itaalias (austria mänd) ja Horvaatia rannikupiirkonnas (dalmaatsia mänd), 500–900 m Prantsuse Püreneedes ja 1600–2000 m Hispaania Püreneedes (pürenee mänd), 1000–1600 m Korsikal (korsika mänd), 1000–2200 m Tauruse mäestikus ja 1400–1800 m Küprosel (krimmi mänd) ning 1600–1800 m Põhja-Aafrikas. Levila põhjaosas kasvab lõunasuunalistel ja lõunaosas põhjasuunalistel mäenõlvadel.
Paljunemine
pisi|Isasõisik pisi|Käbike pärast õitsemist pisi|upVaigu kogumine Must mänd on ühekojaline okaspuu ja paljuneb seemnete abil. Puud hakkavad viljuma valgusküllases kasvukohas 15–20 aasta vanuselt, puistus 30–35 aasta vanuselt.
Ilja Tšernoussov
pisi|Ilja Tšernoussov Ilja Grigorjevitš Tšernoussov (vene Илья Григорьевич Черноусов; sündinud 7. augustil 1986 Novosibirskis) on Venemaa murdmaasuusataja.
Maailma karikavõistlustel osales Tšernoussov esimest korda 18. novembril 2006. aastal Gällivares ja sai 15 km vabasõidus 26. koha. Esimest korda jõudis ta kolme parema hulka 2009.–2010. aasta maailma karikasarja Rõbinski etapil 23. jaanuaril 2010. aastal 30 km suusavahetusega sõidus, kui oli teine. 4. veebruaril 2011. aastal samas kohas peetud 2010.–2011. aasta maailma karikasarja etapil võitis Tšernoussov esimest korda MK-võistlustel 30 km suusavahetusega sõidu.
Maailma karika etappide võidud
Ilja Tšernoussov on startinud maailma karikavõistluste etappidel 133 korral ( <FONT COLOR=Purple>seisuga 13. jaanuar 2015</FONT> ). Poodiumile on ta jõudnud 9 korral, millest 2 kord on ta olnud kõige kõrgemal astmel.
Olav Magnusson
Olav Magnusson (1099 – 22. detsember 1115) oli Norra kuningas aastail 1103–1115. Ta oli Magnus Paljasjala poeg.
1115. aastal jäi Olav haigeks ja suri sama aasta 22. detsembril.
Mansardkatus
Mansardkatus on murtud kaldpindadega katus.
Sellise katusearhitektuuri traditsiooni arendas edasi renessansiajastul prantsuse arhitekt François Mansart, kelle järgi see katusetüüp ka nime sai.
Mansardkatuse järgi on saanud nimetuse ka mansardkatuse alune mansardkorrus.
Topograafiline kaart
pisi|Topograafilise kaardi näidis
Olav Kyrre
Saagad ütlevad, et Olav oli koos oma vanema venna Magnus Haraldssoniga kaasas, kui nende isa kuningas Harald Hardråde pidas 1062 Hallandis Niså lahingu. Ükski skaldilauludest seda ei kinnita.
Olav sõlmis rahu Inglismaa kuninga William Vallutajaga. Samuti sõlmis ta rahu Taani kuninga Svend Estridseniga, ilma et sõda oleks alustatud, ning abiellus tema tütre Ingerid Svendsdatteriga. Pärast seda ta enam ühtki sõda ei pidanud, mille tõttu ta oma lisanime (vanapõhja kyrri ('rahumeelne')) saigi. Ta loobus oma eelkäijate püüdest kuningriiki Taani või Inglismaa arvel laiendada. Pärimuse kohaselt asutas Olav 1070. aastal Bergeni linna. Tema teine lisanimi oli bóndi ('talupoeg').
Toivo Tootsen
Isiklikku
Isa vanemad elasid Viitinas ja Ruusmäel, seejärel kolisid Rõugesse. Ema vanemad elasid Vana-Roosas, pärast vanaisa surma abiellus vanaema uuesti ja elas Krabil, hiljem Rõuges. Tema vend oli teleajakirjanik Ülo Tootsen. Abielus Reet Tõllasepaga, kellega on poeg Tõnis Tootsen. Eelmisest abielust tütar Anneli ja poeg Jaan.
Brooklyn Nets
Ajalugu
Klubi asutati 1967. aastal ning kuni NBA ja ABA liitumiseni 1976. aastal mängiti korvpalliliigas American Basketball Association. Hooaegadel 1973/74 ja 1975/76 tuli klubi New York Netsi nime all kahel korral ABA meistriks.
Ene Mihkelson
Mälestuse jäädvustamine
12. mail 2018 asutasid Ene Mihkelsoni loomingu austajad ja tema lähemad sõbrad Ene Mihkelsoni vaimse pärandi hoidmise ja edasikandmise eesmärgil Ene Mihkelsoni Seltsi. Septembris 2018 asutas selts Tartu Kultuurkapitali juurde Ene Mihkelsoni fondi, mis toetab stipendiumidega uurijaid, kes soovivad süvitsi tegeleda Ene Mihkelsoni loominguga või sellega seotud uurimisküsimustega. Augustis 2019 asutas selts Ene Mihkelsoni fondi juurde ka Ene Mihkelsoni kultuurimõtestaja preemia. Preemia on mõeldud Eesti kultuurimeedias ilmunud selliste silmapaistvate kirjutiste, tele- või raadiosaadete esiletõstmiseks, mis on aidanud kaasa raamatukultuuri ja kirjandusliku loomingu väärtustamisele Eesti ühiskonnas, süvitsi analüüsinud ja mõtestanud eesti keeles ilmuvat kirjasõna ning avardanud kaasaja Eesti kultuuris ja kirjanduses toimuva mõistmise ajalisi ja ruumilisi piire.
Peter Wetberg
Suhted Tallinna raega
Piiskop teatas Tallinna raele 16. jaanuaril 1480, et Kuressaare elaniku Hinrick Wulffi lesk Agatha oli talle tõendanud, et oli Tallinna surnud kodaniku Korneliuse pärija ja palus Agatha jaoks pärand valmis seada. Ta palus raadi 13. novembril 1480 arvestada Nicolaus Dangkwardi muret seoses tema vikariaadi ja lääni äravõtmisega. Ta teatas raele 22. veebruaril 1481 seoses Hiiumaa landknechti Hans Kaneri protestiga kaupmees Jurgen Loeffi süüdistuse vastu 3 palli hollandi linase riide omastamises.
Borgeri ja Berchimi protsess
Piiskop Wetberg oli alates 1479 volitatud kohtunikuks ja keiserlikuks komissariks Iwan Borgeri ja Margareta Berchimi protsessis Tallinna rae vastu. Paul Molitoris palus 1481 algul piiskopilt, et kohtunik ja Saare-Lääne kanoonik Borchard Trupenicht jätkaks Berchimi, Borgeri ja Herbord van der Lindeni protsessi. Ta teatas koos Padise abtiga 6. veebruaril 1480 keiser Friedrich III-le seoses Tallinna linna ja Henning Rumori apellatsiooniprotsessiga Berchimi ja Borgeri vastu. Tallinn apelleeris 9. veebruaril 1480 piiskopile seoses Borgeri protsessiga.
Koobalt
Koobalti kasutamine ja mõju inimorganismile
Kõva hõbedast metalli ja selle ühendeid kasutatakse sageli. Koobaltit kasutatakse kuuma- ja happekindlates sulamites terase tootmisel, mõningate keemiliste reaktsioonide katalüsaatorina, elektri, klaasi, portselani, keraamiliste (savi) fajanssesemate (valge urbse savi ja läbipaistva glasuuriga tooted) tootmisel.
Mrass-Su
Jõgi toitub eri allikatest, peamiselt aga lumesulamisveest. 1994. aastani kasutati jõge puidu transpordiks (palkide parvetamiseks).
Artur Normak
Arreteeriti NKVD poolt 21. septembril 1940 ja hukati.
Salmān ibn ‘Abd al-‘Azīz Āl Sa‘ūd
Ta oli aastatel 1963–2011 Ar-Riyāḑi provintsi kuberner (alguses asekuberner), pärast seda Saudi Araabia kaitseminister. Aastal 2012 suri tema vanem vend Nayef bin Adbulaziz ning Salmanist sai Saudi Araabia kroonprints. 23. jaanuaril 2015 suri ka tema poolvend Abdullah ning temast sai uus kuningas. 2019. aasta detsembri algusest on ta Ibn Saudi vanim elusolev poeg.
Harald Kaunisjuus
Haraldi elukäik saagade põhjal
Harald suri 933. aasta paiku.
Roswinkel
Kirik
Pole teada, millal Roswinkel oma kiriku sai. Oletatakse, et juba 1330 rajati Ter Apeli kloostrist väike kirik. Arvatakse, et klooster ka õpetas Rosenwinckeli elanikke.
Praegune kirikukell pärineb 1362. aastast.
Aastal 1977 kirik restaureeriti küla 750. aastapäeva puhul.
Vabamüürlus
Vabamüürluse ajalugu
18. sajandil (alates 1717. aastast) loodi vabamüürluse tänapäeval toimiv poliitiline organisatsioon. Samal ajal ehitati raskesti jälgitavat, astmelist loožide süsteemi, mis toimis geograafilisel ja rahvuslikul alusel.
Paljud ajaloolased on uurinud vabamüürluse tausta ja nende osalust sündmustes, mis on vapustanud avalikkust. Nii mõnigi vabamüürlaste juht (näiteks Giuseppe Mazzini, Giuseppe Garibaldi, Napoleon, Albert Pike, David Rockefeller jt) on võtnud omaks vandenõude juhtimise. Ka maailma suurimate riikide eesotsas on salaseltside esindajaid. Nii on USA 43. president George W. Bush illuminaatidega seostatud looži Skull and Bones liige. Massoonide toimepandud poliitiliste kuritegude kohta on väga palju dokumente Moskva eriarhiivis, mis rajati Teise maailmasõja järel, et hoiustada Euroopast sõjasaagiks saadud massoonide dokumente.
Rituaalid, kraadid ja sümboolika
Üks tuntumaid sümboleid on kõikenägev silm. Seda on kujutatud ka USA ühedollarisel rahatähel (silm püramiidi tipus kolmnurgas) ja sellest inspireerituna Eesti vanal 50-kroonisel rahatähel – silm kolmnurgas.
Oletused vabamüürlaste osa kohta ajaloos
pisi|[[Albert Pike]] Seoseid vabamüürlusega on olnud paljudel tuntud vallutajatel, näiteks Napoleon I-l. Vabamüürluse poliitiline organisatsioon kasvas välja Templiordust.
Vabamüürlus Venemaal
Septembris 2007 oli Venemaal 28 vabamüürlaste looži umbes 400 liikmega.
Vabamüürlus Eestis
18. mail 1999 asutati Eesti Vabade ja Tunnustatud Vabamüürlaste Suurloož, mis on Eesti loožide keskorganisatsioon. Eesti suurloož kuulub rahvusliku ühendusena suveräänse ja võrdväärsena tunnustatud suurloožide perre.
530. aastad
530. aastad on aastad 530–539 pKr.
Vaikiv ajastu
Vaikiva ajastu algus
Praegu üldlevinud seisukoha järgi on "vaikiva ajastu" alguseks 12. märtsil 1934 riigivanem Konstantin Pätsi välja kuulutatud üleriigiline kaitseseisukord, samal ajal nimetati kindral Johan Laidoner kaitsevägede ülemjuhatajaks. Poliitilist vastutust otsuse eest kandis tolleaegne kohtu- ja siseminister Johan Müller, kuid teda pole kunagi selle otsusega seoses süüdistatud ega talle umbusaldust avaldatud.
2. oktoobril 1934 katkestas riigivanem V Riigikogu istungjärgu ja selle koosseisu rohkem kokku ei kutsutud.
Põhjused kaitseseisukorra kehtestamiseks
thumb|Põhjused kaitseseisukorra kehtestamiseks Ametlikult märgiti kaitseseisukorra kehtestamise põhjusteks, et vapside tegevus oli viinud riigis sarnase seisukorrani, kui oli Eestis enne 1. detsembri mässu. Rahva hulgas levis paanika, mille põhjustajateks peeti vapside avalikke ähvardusi teisitimõtlejate aadressil.
Skopje Ohridi Püha Klimenti kirik
Kirikuhoone
Brutalistlik hoone on rotund mõõtmetega 36 m × 36 m. Kirik koosneb vaid kuplitest ja kaartest. Keskmise kupli pindala on 650 m². Peakirik on pühitsetud Ohridi pühale Klimentile ja alumine kirik Jumalaemale. Üks kiriku kabeleist on pühitsetud Helenale ja Constantinusele, teine aga pühale Minale. Kirik mahutab kuni 6000 inimest.
Vaikiv ajastu
Teine maailmasõda ja baaside leping
Baaside lepingu alusel loodi Eestis Nõukogude sõjaväebaasid 25 000 Nõukogude sõjaväelasele (esialgne nõue oli 35 000), Eesti kaitseväes oli samal ajal ligikaudu 15 000 sõjaväelast.
Kuupäevaraja
Vajadust kuupäevaraja järgi illustreerib järgmine näide: oletame, et sõidate lennukiga ümber maakera idast läände. Kui teie reis kestaks 24 tundi, siis reisiksite te n-ö koos Päikesega. Reisi lõppedes tundub, et päev ei ole veel läbi, sest Päike pole veel loojunud, kuid inimestele, kes reisist osa ei võtnud, see nii ei tundu. Seega olete justkui ühe päeva kaotanud. Kui aga liigute läänest itta ehk Päikesele vastu, siis ilmneb vastupidine. Elate kaks päeva sellel ajal kui teised ühe. See efekt ilmneb ka siis, kui ümber maakera tunduvalt aeglasemalt liikuda.
Markus
Arvatakse, et ta oli Aleksandria kiriku rajaja ja selle esimene piiskop (Aleksandria paavst). Suri märtrina.
Ikonograafias kujutatakse evangelist Markust lõviga või lõvina. Markuse kui sõnumitooja rollile osutab tiivuline lõvi, Markuse tähtsaim atribuut.
Lõõtsavägilased
pisi|Lõõtsavägilased (2023) Lõõtsavägilased on 2014. aastal loodud eesti rahvamuusikaansambel.
Diskograafia
Singlid
Daniel Quinn
Pärast ebaõnnestunud mungaelule pühendumise katset asus ta tööle hariduse alases kirjastuses. Sellest tööst tekkis kriitiline suhtumine ametlikku haridussüsteemi.
1994. a. kirjutas ta  Providence: The Story of a Fifty-Year Vision Quest. See on autobiograafiline raamat, mille keskmeks on "Ishmaeli" loomiseni jõudmise tee.
Harilik konnarohi
Levila ja kasvukoht
thumb|Konnarohu õisik Konnarohu perekonda kuulub maailmas 9 liiki. Eestis kasvab peale hariliku konnarohu ka väike konnarohi (Alisma gramineum). Perekond on levinud eriti põhjapoolkera parasvöötmes. Eestis on konnarohi kõikjal sage.
Eduard Bornhöhe
Elukäik
Naasnud kodumaale, oli Bornhöhe kaks aastat koduõpetaja Matsalu mõisas, seejärel tegeles ta lühemat aega ajalehe Revaler Beobachter teatrikriitikuna. 1885 viibis Saksamaal. 1886–1887 oli ta keelte- ja lauluõpetaja Kuuda seminaris Läänemaal, seejärel veel aasta koduõpetaja Matsalus.
Looming
Ka "Villu võitlused" (1890) räägib Jüriöö ülestõusust. Talupojad püüavad tungida Viljandi lossi viljakottides. Plaan nurjub ja nad tapetakse, nende juht Villu sureb lossi keldris vangina. Teos on "Tasujaga" võrreldes realistlikum, Villut on kujutatud keerukama karakteriga kui Jaanust, dialoogid on lihtsad ja rahvalikud.
Bornhöhe katsetas veel mitmes žanris, kirjutas satiirilise jutustuse "Tallinna narrid ja narrikesed" (1892; eriti tuntuks on saanud selle jutustuse esimene osa "Kuulsuse narrid"), reisikirju ("Usurändajate radadel", 1899) ja realistliku lühiromaani "Kollid" (ajalehes Uus Aeg 1902, raamatuna 1903).
Valli baar
Valli baarist ja selle külastajatest on 2008. aastal valminud Peeter Sauteri ja Manfred Vainokivi dokumentaalfilm "Valli baar".
Carlo Rainaldi
Elulugu
Carlo Rainaldi sündis 4. mail 1661 Roomas Itaalias. Ta pärines arhitektide perest ning üheks tema suurimaks mõjutajaks oli ta isa Girolamo Rainaldi, kelle käe all ta ka õppis. Carlo Rainaldi oli kõrgharitud, olles ainus selle aja arhitekt, kes oli õppinud kahes Rooma mainekamas koolis, Rooma Kolledžis (Collegio Romano) ja Rooma La Sapienza Ülikoolis (Università degli Studi di Roma La Sapienza). Rainaldil oli väga palju kõrgest seisusest sõpru ja toetajaid, mistõttu pidas ta ennast väärikaks ja väljapeetud arhitektiks. Peres peeti au sees muusikat. Sarnaselt isaga pühendas ka Carlo aega muusikale. Ta oskas mängida rohkem kui viit pilli ning tema sulest ilmus psalme ja kantaate, tänu millele ta ka omal ajal kuulsust kogus. Kõigele lisaks jõudis Rainaldi ka poliitikasse, nimelt töötas ta linnavalitsuses ja oli kaks korda ühe Rooma piirkonna eesistuja. Carlo Rainaldi suri 8. veebruaril 1691 Roomas.
Fosby
Elanike arv on 301 (1. jaanuar 2008).
Elo Viiding
Isiklikku
Elo Viiding ja Riina Viiding on koostanud viiest CD-st koosneva kogumiku "Juhan Viiding" (ARM Music, 2004).
550. aastad
550. aastad
Christoph II
Christoph II nime on kandnud mitmed valitsejad:
Kuniaki Koiso
1938. aasta juulis läks Koiso sõjaväest erru ning jätkas tegutsemist poliitikuna. 1939. aasta aprillist augustini ja 1940. aasta jaanuarist juulini oli ta Jaapani kolooniate minister. Kunagi varem polnud Jaapani valitsuses sellist ministriportfelli olnud. 15. juunist 1942 kuni 22. juulini 1944 oli ta Korea kindralkuberner. Sellel ajal kuulutas ta välja korealaste üldmobilisatsiooni Jaapani sõjaväkke – see otsus oli Koreas ülimalt ebapopulaarne.
Kurt Mollin
Elukäik
1. juunil 1932 võeti uuesti teenistusse ning lähetati teenima Lennubaasi aviotöökoja ülema käsutusse. 1. juunist 1934 toodi Lennubaasi üle ning määrati kontrolljaoskonna kontrollinseneri kohusetäitjaks. 1. maist 1935 viidi sealt üle Lennubaasi tehnikajaoskonna ülema kohusetäitjaks. 1. märtsist 1938 kinnitati Lennubaasi tehnikajaoskonna ülemaks.
25. jaanuaril 1939 andis Kurt Mollin tehnikajaoskonna üle ning 1. veebruarist 1939 määrati ta sõjaväe esindajaks Lätti ja Leetu. Oli sõjaväe esindaja Läti Vabariigis 1. veebruarist 1939 kuni 26. juulini 1940, ühtlasi Leedus kuni 1. aprillini 1940.
Clash Royale
Maailma esimene "Clash Royale" turniir toimus Soomes Helsingis.
Valea Viilori kindluskirik
Valea Viilori kindluskirik (rumeenia Biserica evanghelică din Valea Viilor) on kindluskirik Transilvaanias, tänapäeva haldusjaotuse järgi Rumeenias Sibiu maakonna Valea Viilori vallas Valea Viilori asulas.
Isostaasia
Isostaatiline korrektsioon on isostaatilise tasakaaluseisundi taastamine ning see võib võtta palju aega. Näiteks liustik taandus Eesti alalt üle 10 000 aasta tagasi, kuid maapind tõuseb isostaatilise korrektsiooni tõttu siiani.
Akadeemiline Baltisaksa Kultuuri Selts
Seltsi kutsusid ellu Tartu Ülikooli õppejõud. Selts määratleb oma eesmärgina baltisaksa kultuuripärandi tähtsuse teadvustamise.
Emil Jönsson
pisi|Emil Jönsson 2007. aastal Stockholmi MK-etapil Karl Emil Jönsson Haag (sündinud 15. augustil 1985 Årsundas) on endine rootsi murdmaasuusataja.
Komissar Rex
2004. aastal katkestati sarja tootmine 8. ja 9. hooaja kasina vaadatavuse tõttu. 10. hooaega küll alustati, kuid toodeti ainult neli jagu, jättes palju lahtisi otsi. Kuna sari oli Itaalias (ja ka Austraalias) endiselt väga populaarne, ostis Itaalia rahvusringhääling RAI 2007. aastal Austria ringhäälingult ORFilt õiguse sarja taastootmiseks. Kui esimese "uue" (11.) hooaja tootmine toimus nii Austrias kui ka Itaalias, siis 12. hooajast alates toodetakse sarja ainult Itaalias.
580. aastad
Aastad: 580 581 582 583 584 585 586 587 588 589
Antonov An-28
Tehnilised andmed
Lennuk on 12,98 m pikk ja 4,6 m kõrge. Tiivaulatus on 22 m ja tiivapindala 39,7 m². Lennuki tühimass on 3,9 t, kasulik last 2,0 t ja täismass 6,5 t
Lennuki õhkutõusmise teekond rajal on 260 m ja maandumisel 170 m.
Ellen Tamm
Ta lõpetas aastal 1945 Tallinna 10. Keskkooli. Aastal 1948 astus ta Tallinna Riiklikku Tarbekunsti Instituuti, kuid lõpetas aastal 1954 ERKI metallehistöö erialal.
Emadepäev
Eestis tähistati seda päeva esimest korda 1922. aastal Uderna koolis piduliku koosviibimisega, mille organiseeris Naiste Karskusliit Helmi Mäelo algatusel. Üle-eestilisena tähistati seda päeva aasta hiljem, 3. juunil 1923. Emadepäeva tähistamine kogus populaarsust ja seda tähistati kuni 1940. aastani. Uuesti hakati Eestis emadepäeva tähistama 1988. aastal.
Ületava mõistmise südasuutra
Tekstinäide
Eesti keeles Linnart Mälli tõlkes.
Jodokus Hoenstein
Hoenstein oli Saksa ordu liige.
Tegevus ülemprokuraatorina
Hoenstein saatis 24. septembril 1458 Roomast teateid Pius II tegemistest, kardinalide konsistooriumist ja Paulus Logendorfi suunamisest Warmiasse.
Tüli Riia peapiiskopiga
30. augustil 1455 teatas Saksa ordu kantsler Andreas Santberg talle Liivi ordu tülist Riia peapiiskopiga.
Ordu lepe johanniitidega
Saksa ordu kõrgmeister Ludwig von Erlichshausen saatis 8. detsembril 1452 Hoensteinile nimekirja Saksa ordu ja johanniitide ordu vahel vahetatud mõisate osas.
Tüli Tallinnaga
14. aprillil 1452 ja 19. aprillil 1452 teatas Saksa ordu kõrgmeister Hoensteinile doktor Leonard Rothose asjus. Hoenstein teatas 12. juunil 1453 kõrgmeistrile oma tahtest tegutseda Schere vastu.
Vabariigi Valitsus eksiilis
Legitiimsus
Vabariigi Valitsuse eksiilis legitiimsus Eesti Vabariigi esindajana on vaieldav alates sellest, kas Jüri Uluotsa valitsus tagandati 21. juunil 1940 seaduslikult või ei ning kas Johannes Varese valitsus oli ametissenimetamisel seaduslik Vabariigi Valitsus. Muuhulgas ei toetanud tunnustamata eksiilvalitsuse loomist ka mitmed Eesti poliitikud, kuna see seadis ohtu Eesti jätkuvalt funktsioneerivate saatkondade tegevuse. Eesti saatkond Londonis ja konsulaat New Yorgis ei allunud Vabariigi Valitsusele eksiilis ja oleksid pidanud diplomaatiliselt tunnustamata valitsusele alludes oma tegevuse lõpetama. USA-s ja Kanadas tegutsevad pagulasorganisatsioonid ei pooldanud Vabariigi Presidendi ülesannete täitmist August Rei poolt ja arvasid, et seaduslik on Vabariigi Presidendi Asetäitja valimine. August Rei väitis, et ta esindab põhiseaduslikult kogu Eesti Vabariigi kodanikkonda, mille enamus asub okupeeritud kodumaal, mitte ainult pagulasorganisatsioone.
Tegevuse lõpetamisest
16. juulil 1992 (deklaratsioon), kui Vabariigi Valitsus eksiilis teatas oma tegevuse lõpetamisest 5. oktoobril 1992, ei leppinud selle teguviisi kui valitsuse seniste seisukohtadega vastuolus olevaga tolleaegne majandusminister Mihkel Mathiesen, kes nimetas 15. septembril 1992 Eestis uue 1938. aasta põhiseaduse järgse Vabariigi Valitsuse (Nõmme valitsuse).
Mindaugas Sinkevičius
pisi|Mindaugas Sinkevičius (2016) Mindaugas Sinkevičius (sündinud 20. juunil 1984 Jonavas) on Leedu majandusteadlane ja poliitik, Leedu majandusminister (2016–2017).
590. aastad
590. aastad on aastad 590–599 pKr.
Utilitarism
Utilitarismi alused
Kuigi utilitarismil on ainult üks hindamisprintsiip, on selle rakendamine keeruline, sest tuleb teada, millised asjad on head ja halvad, kelle hüve tuleks maksimeerida ja kas tuleks arvestada tegelikke tagajärgi või ettenähtavaid tagajärgi.
Esparsett
Perekonda kuulub umbes 130 liiki. Nad kasvavad Euroopas, Põhja-Aafrikas, Väike-Aasias ja Kesk-Aasias. Euroopas 23 liiki.
Utilitarism
Tegelikud tagajärjed või ettenähtavad tagajärjed?
Tegelike tagajärgede utilitarismi järgi on õige tegu see, millel on kõige paremad tagajärjed. Ettenähtavate tagajärgede utilitarismi järgi on õige tegu see, mille oodatav kasu on kõige suurem. Oodatav kasu saadakse arvestades oodatavaid tagajärgi ja nende tõenäosust. Ettenähtavate tagajärgede utilitarismi järgi on utilitaristlik moraaliteooria otsustamisprotseduur, tegelike tagajärgede utilitarismi järgi õige ja väära kriteerium.
Liigitus
See eristus sai tuntuks 1950ndatel. Need terminid võttis kasutusele Richard Brandt (varem räägiti otsesest ja kaudsest utilitarismist ning äärmuslikust (extreme) ja kitsendatud (restricted) utilitarismist.) Bentham ja Mill rakendavad kord üht, kord teist. On vaieldud, kumba nad pooldasid (või pooldasid mõnd nende kombinatsiooni). Mill ütleb teose "Utilitarianism" 2. peatükis, et kasuprintsiibile apelleeritakse otseselt ainult siis, kui teisesed printsiibid (reeglid) on omavahel vastuolus. Seda on tõlgendatud reegliutilitarismi pooldamisena.
Gay: Jumal soovib inimeste õnne
Gay on mõjutanud hilisemaid autoreid, sealhulgas David Hume'i. Ta küsis, kuidas seletada tegude ja iseloomude heakskiitmist ja mitteheakskiitmist. Kui me näeme, et mõni tegu on paheline, siis me ei kiida seda heaks. Me assotsieerime asju nende tagajärgedega, ja sellel põhinevad meie moraaliotsustused.
Kuna tees, et õnn on hüve Jumala plaani tõttu, ei ole utilitarismi teoorias tingimata vajalik, siis on hilisemad utilitarismi teoreetikud kaldunud sellest loobuma (erandiks William Paley). Shaftesbury ja hiljem Hume lähtusid naturalistlikust vaatest inimloomusele ja toetusid kaastundele.
Tiit Matsulevitš
Ta on üks Ühenduse Res Publica üks asutajaid.
Põhja-Jüütimaa maakond
Haldusjaotus
Maakonnas oli 27 valda.
Peruu jalgpallikoondis
Ajalugu
Jalgpalli tõid Peruusse 19. sajandil Briti sisserändajad ja Inglismaalt naasnud peruulased. Briti rajasid 1859 Limasse spordiklubi Lima Cricket and Football Club, kus mängiti kriketit, ragbi ja jalgpalli. Need uued spordialad muutusid järgmistel aastakümnetel populaarseks Peruu ülemklassi seas, kuid spordi varast arengut peatas sõda Tšiiliga aastatel 1879–1883. Pärast sõda võeti jalgpall Peruu rannikul omaks kaasaegse uuendusena. Jalgpall sai populaarseks igapäevategevuseks Lima barrio'des.
610. aastad
Aastad: 610 611 612 613 614 615 616 617 618 619
Peruu jalgpallikoondis
Poolehoidjad
Peruuga on seotud jalgpalliajaloo suurima ohvrite arvuga õnnetus, kui Peruu ja Argentina alla 20-aastaste vahel toimunud 1964. aasta olümpiamängude kvalifikatsioonimängus hukkus rüseluses 315 inimest ja sai vigastada üle 500.
Rivaalid
Ecuadori ja Peruu vastasseis on juurdunud ajalooliselt seoses riikidevahelise piiritüliga alates 19. sajandist. 1995. aastal toimunud lühikese Cenepa sõja järel plaanis CONMEBOL muuta sama aasta Copa América alagruppe, et ära hoida kahe riigi vahelist mängu, kuid seda muudatust siiski lõpuks ei tehtud.
Copa Américal
Peruu tuli esimest korda Lõuna-Ameerika meistriks 1939. aastal, kui meistrivõistlustel võideti järjest Ecuador, Tšiili, Paraguay ja Uruguay. See oli esimene kord, kui võitjaks osutus mõni muu riik peale Uruguay, Brasiilia või Argentina. Peruu tuli teist korda Lõuna-Ameerika meistriks 1975. aastal, mil meistrivõistlused toimusid esimest korda Copa América nime all ja osalesid kõik kümme CONMEBOLi liikmesriiki.
Olümpiamängudel
pisi|Peruu mängimas [[Austria jalgpallikoondis|Austria vastu 1936. aasta olümpiamängude jalgpalliturniiril]] Peruu jalgpallikoondis on osalenud ühel olümpiamängude jalgpalliturniiril, 1936. aasta suveolümpiamängudel Berliinis Saksamaal. Peruu sai kaks võitu, lõi 11 ja lasi sisse viis väravat. Esimese Peruu värava neil võistlustel lõi Teodoro Fernández 6. augustil mängus Soome vastu. Fernández oli kuue väravaga kahes mängus meeskonna suurim väravakütt ja sai kirja ainsa Peruu kübaratriki olümpiamängudel.
Tuntud mängijaid
Ründav poolkaitsja ja ründaja Cubillas, keda tuntakse nimega El Nene ('laps'), on laialt tunnustatud Peruu kõigi aega parima mängijana. Chumpitazile on sageli osutatud meeskonna parima kaitsjana. Argentina spordiajakiri El Gráfico kirjeldas 1978. aastal Cuetot, Cubillast ja José Velásqueze parimate keskväljakumängijatena maailmas.
Peatreenerid
Spordianalüütikud ja -ajaloolased on tavaliselt pidanud Peruu meeskonna parimaks peatreeneriks Calderóni, kes viis Peruu 1975. aastal Copa América võiduni, ja inglast Jack Greenwelli, kelle juhendamisel võitis meeskond 1938 Bolívari mängud ja 1939 Lõuna-Ameerika meistrivõistlused. Teised Peruu peatreenerid, kelle juhtimisel on Peruu tulnud turniirivõitjaks, on Juan Carlos Oblitas, Freddy Ternero ja uruguaylane Sergio Markarián, kes kõik on juhendanud Peruud võidule Jaapanis toimuval Kirin Cupil vastavalt aastatel 1999, 2005 ja 2011.
Mikk Pahapill
thumb|Mikk Pahapill [[Euroopa sisemeistrivõistlused kergejõustikus|Euroopa sisemeistrivõistlustel Torinos 2009]] Mikk Pahapill (sündinud 18. juulil 1983 Kuressaares) on Eesti kergejõustiklane (kümnevõistleja) ja treener. Mikk Pahapill on tulnud 2009. aastal Euroopa sisekergejõustikumeistriks seitsmevõistluses ning võitnud 2005. aasta Euroopa kergejõustiku mitmevõistluse karikavõistluste Superliiga nii individuaalselt kui ka meeskondlikus arvestuses.
Sportlaskarjäär
Sportima hakkas Mikk Pahapill Häädemeestel mitmevõistlejast isa Enri Pahapilli juhendamisel. Häädemeeste koolis treenis teda Taavi Laagus. Alates viiendast klassist elas ja õppis Pahapill Kilingi-Nõmmes, kus teda treenis Sven Koovit.